पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर में लगातार बढ़ते संक्रमण को रोकने के लिए अब नगर निगम का अमला भी मैदान में आ गया है। सोमवार सुबह से ही कंटेनमेंट जोन इंदरगंज, नया बाजार में पहुंचकर निगम ने सैनिटाइजर से भवनों और दुकानों को नहला दिया है। यदि कहीं कोई वायरस हो भी तो वह वहीं खत्म हो जाए। बता दें कि दाल बाजार, नया बाजार, लोहिया बाजार में ही बीते 15 दिन में 200 से ज्यादा संक्रमित मिले हैं। इसलिए निगम ने यहां मोर्चा संभाला है।
नगर निगम आयुक्त शिवम वर्मा के निर्देश पर शहर में निरंतर बढ़ रहे कोरोना के संक्रमण को रोकने के लिए योजना बनाकर शहर को सैनिटाइज किया जा रहा है, जिसके तहत सोमवार को नगर निगम की सभी जेटिंग मशीनों द्वारा शहर में बनाए गए सभी कंटेनमेंट जोन में पहुंचकर एक-एक घर और भवन पर सैनिटाइजर का छिड़काव किया जा रहा है। विशेषकर दाल बाजार इंदरगंज, लोहिया बाजार कोतवाली और नया बाजार कोतवाली में विशेष छिड़काव किया गया है। यह वह बाजार हैं जहां सुबह और शाम को कर्फ्यू में भी भीड़ लग जाती है। यही कारण है कि बीते 15 दिन में 200 से ज्यादा संक्रमित और 30 मौत इन इलाकों में हुई हैं। आगे कोरोना संक्रमण यहां से न फैले इसलिए लगातार सैनिटाइजेशन किया जा रहा है।
स्टेशन, बस स्टैंड भी किए सैनिटाइज
इसके साथ ही सभी प्रमुख सार्वजनिक क्षेत्रों बस स्टैंड, रेलवे स्टेशन, सार्वजनिक शौचालय, बैंक, ATM आदि क्षेत्रों में सैनिटाइजर का छिड़काव कर उन्हें सैनिटाइज करने का काम किया जा रहा है। क्योंकि यहां सैकड़ों यात्री आए दिन बाहर से आते हैं। जिस कारण यहां दिन में दो बार सैनिटाइजर का छिड़काव किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn